Pavel Beliaiev

Pavel Ivanovich Beliaiev (en ruso Павел Иванович Беляев, nado o 26 de xuño de 1925 en Chelizshevo e finado o 10 de xaneiro de 1970 en Moscova), foi un militar e cosmonauta soviético que pilotou a astronave Voskhod 2.
Traxectoria

O programa espacial soviético seleccionou a Beliaiev entre os primeiros cosmonautas da URSS polos quince anos de experiencia na Armada e na Forza Aérea Soviética, tempo no que foi piloto de combate durante a fin da segunda guerra mundial e comandante dunha escuadra aeronaval no Pacífico. A súa primeira misión ía ser pilotar o Vostok 8 para estudar o Cinto de Van Allen, pero a misión cancelouse e as autoridades encomendáronlle a misión de pilotar a misión do Voskhod 2 acompañado de Alexei Leonov en 1965. Realizou un único voo o 18 de marzo, permaneceu no espazo durante 26 horas, e o seu compañeiro realizou a primeira actividade extravehicular no espazo da historia.

Morreu en 1970 de peritonite como resultado dunha operación de úlcera de estómago.

Recoñecementos

Beiaiev foi Heroe da Unión Soviética, recibiu a Orde de Lenin e a da Estrela Vermella, ademais de Heroe do Traballo Socialista de Bulgaria, Heroe do Vietnam e de Mongolia.
Un asteroide descuberto en 1969 por Liudmila Chernikh leva o seu nome, 2030 Belaiev.

 Notas 

 Véxase tamén 
 Outros artigos 
Voskhod 2

Categoría:Nados en 1925
Categoría:Finados en 1970
Categoría:Astronautas da Unión Soviética
Categoría:Finados por peritonite
Categoría:Heroes da Unión Soviética